OpenLLM-France/wikimedia huggingface dataset:
# Michael Peña

Michael Anthony Peña (1976) aktore eta musikari estatubatuarra da, jatorri mexikarrekoa. Protagonista izan da zenbait filmetan 21. mendean; hala nola Crash (2004), World Trade Center (2006), Shooter (2007), Tower Heist (2011), Battle: Los Angeles (2011), End of Watch (2012), Gangster Squad (2013), American Hustle (2013), Fury (2014), Frontera (2014), The Martian (2015), Collateral Beauty (2016), Ant-Man (2015) eta honen jarraipenekoa (2018), eta A Wrinkle in Time (2018).

## Biografia

Peña jaio zen Chicagon. Bere gurasoak, Nicolasa gizarte langilea, eta Eleuterio Peña, fabrikako langilea, Mexikotik emigratuak dira, jatorriz nekazariak, aita Villa Purificación, Jaliscokoa, eta ama Charcas, San Luis Potosíkoa.

## Erreferentziak

* Datuak: Q359488
* Multimedia: Michael Peña / Q359488
# Michael Pedersen Friis

Michael Pedersen Friis (Odense, 1857ko urriaren 22a – Kopenhage, 1944ko apirilaren 24a) daniar funtzionarioa izan zen. Danimarkako lehen ministroa izan zen 1920ko apirilaren 5etik maiatzaren 5era.
Zuzenbidean graduatu zen Kopenhageko Unibertsitatean 1883an eta 1904tik 1911ra Justizia Ministerioko departamentu-buru izan zen. 1911tik 1923ra Danimarkako fideikomiso publikoa izan zen.
1920ko Pazko Krisian, Kristian X.a erregeak lehen ministro izendatu zuen hauteskunde berriak antolatzeko mandatuarekin. Friisek Schleswigen eskuratutako lurraldea hauteskunde sisteman integratzea lortu zuen eta maiatzeko hauteskundeen ondoren Niels Neergaardek lehen ministro bihurtu zuen.
# Michael Ritchie

Michael Ritchie (Waukesha, Wisconsin, 1938ko azaroaren 28a - New York, 2001eko apirilaren 16a) estatubatuar zinema-zuzendaria izan zen. Berkeleyn gradua lortu ondoren, Historia eta Literaturako ikasketak egin zituen, Harvarden. Unibertsitatean antzerki-lanak gidatu zituen eta halabeharrez telebistako ateak zabaldu zitzaizkion. Hamar bat urtez telebistan lan egin zuen. Zineman Heriotzaren jaistea (1970) filmarekin egin zuen debuta. Handik bi urtera Haragi bizia eta The Candidate egin zituen, lehenengoan parte hartu zuten antzezle nagusi berekin, Gene Hackman eta Robert Redfordekin. Azkeneko horrekin gidoi onenaren Oscar saria irabazi zuen. Smile (1975) filmaz gero bere karrerako une gorena, aditu batzuen ustez, bi eratako filmak egin zituen batez ere: komediak, batetik, eta kirolari buruzko filmak bestetik, gorabehera handiekin emaitzei dagokienez: Maltzurrak (1976); Bi gehi bi berdin bi (1977); Divine Madness! (1980). 1980an egin zuen, halaber, The Island (Uhartea), Peter Banchley idazlearen obra batean oinarritutako abenturazko thrillerra, Michael Caine eta David Warnerekin. Film horretan emakumezko protagonistak, Graciela Duffauk, antzezle onenaren saria jaso zuen Montréaleko Jaialdian, baina Ritchieri zuzendari txarrenaren Razzie saria eman zioten. Etsipenean erori gabe, Ritchie generoak nahasten saiatzen jarraitu zuen, beldurra eta komedia beltza nahastuz, esate baterako: Herritar eramankorrak (1983), Walter Matthau eta Robin Williamsekin.
Hurrengo filmetan Chevy Chasen ustezko etorria baliatu nahi izan zuen: Fletch (1985); Fletch Lives (1989). Denbora-pasako film horiek egin bitartean, beste zenbait ikusgarriagoak egin zituen: The Golden Child (1986, Urrezko mutila); Ekintza perfektua (1992). Kirol-film bat egiteko tarte bat ere izan zuen Wildcats (1986), baina garai hartako film onena, eta aditu batzuen ustez Ritchieren film onena, The Positively True Adventures of The Alleged Texas Cheerleader-Murdering Mom (1993) izan zen, Holly Hunterrekin. Film horrekin Estatu Batuetako Zuzendari Elkartearen saria jaso zuen. Beste lan batzuk: Comfort, Texas (1997), A Simple Wish (1997).
Hirurogeita bi urte zituela hil zen New Yorken, 2001eko apirilean, prostatako minbiziaren ondorioz izandako konplikazioengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1561788
# Michael Rasmussen

Michael Rasmussen (Holbæk, Danimarka 1974ko ekainaren 1a- ) daniar txirrindulari ohia da. Txirrindulari profesionaletan pasa baino lehen Mountain Bike lasterketetan parte hartzen zuen.
2002an debutatu zuen profesionaletan CSC-Tiscali (2002) Rabobank (2003)taldean parte hartu baino lehenago.
2007ko Frantziako Tourrean liderra zelarik, hiru minutuko abantailarekin eta amaitzeko lau etapa falta zirenean, bere taldeak eskatu zion lasterketa uzteko, positiboa eman ondoren. Arrazoiak gezurrak esan zituelako eta taldearen araudia hautsi zuela argudiatuta. Rabobank taldearen arabera, Rasmussenek ekainean Mexikon zegoela esan zien, baina gerora Italian egon zela jakin zuen taldeak. Tarte horretan, Rasmussenek ez zituen Danimarkako Txirrindularitza Federazioak egin beharreko dopinaren kontrako kontrol bi pasa.

## Palmaresa

2001
* 2. Kroaziako Itzulian
2002
* Burgosko Itzuliko etapa bat
* 3. Emiliako Giroan
* 4. Friuliko Giroan
* 5. Venetoko Giroan
* 7. Agostoni Kopan
* 7. Udaberriko Klasikoan
* 9. Japoniako Kopan
2003
* 7. Espainiako Vueltan eta etapa bat
* 7. Euskal Herriko Itzulian
* 7. Setmana Catalanan
* 9. Donostia Klasikoan
2004
* 7. Dauphiné Libérén eta etapa bat
2005
* 6. Frantziako Tourrean, Mendiko sailkapena eta etapa bat
2006
* Frantziako Tourreko Mendiko sailkapena eta etapa bat
2007
* Frantziako Tourreko bi etapa
2011
* 2. Serbiako Itzulian eta etapa bat
* 4. Norvegiako Tourrean
* 4. Brixia Tourrean

## Taldeak

| Urtea | Taldea |
| 2002 | CSC-Tiscali |
| 2003-2007 | Rabobank |

## Kanpo estekak

Michael Rasmussen - ProCyclingStats
* Datuak: Q348028
* Multimedia: Michael Rasmussen / Q348028
# Michael Richards

Michael Anthony Richards (Culver City, 1949ko uztailaren 24a) Estatu Batuetako aktore eta umorista da.

## Filmografia

| Urtea | Filma | Pertsonaia | Oharra(k) |
| 1982 | Young Doctors in Love | Malamud Callahan | |
| 1984 | The House of God | Dr. Pinkus | |
| 1985 | Transylvania 6-5000 | Fejos | |
| 1986 | Whoops Apocalypse | Lacrobat | |
| 1989 | UHF | Stanley Spadowski | |
| 1990 | Problem Child | Martin Beck | |
| 1993 | Coneheads | Motel clerk | |
| 1993 | So I Married an Axe Murderer | Insensitive Man | |
| 1994 | Airheads | Doug Beech | |
| 1994 | The Flintstones | Paper Man | |
| 1995 | Unstrung Heroes | Danny Lidz | |
| 1997 | Redux Riding Hood | The Wolf | Ahotsa |
| 1997 | Trial and Error | Richard 'Ricky' Rietti | |
| 2007 | Bee Movie | Bud Ditchwater | Ahotsa |
| 2013 | Walk The Light | Lester | Film labur |
* Datuak: Q314945
* Multimedia: Michael Richards / Q314945
# Michael Phelps

Michael Fred Phelps (Baltimore, Maryland, Ameriketako Estatu Batuak, 1985eko ekainaren 30a) igerilaria da, munduko hainbat errekorren jabe. 2004ko Atenasko Olinpiar Jokoetan zortzi domina irabazi zituen, horietatik sei urrezkoak eta bi brontzezkoak. Gainera, Joko Olinpiko batean domina gehien irabazi duenaren errekorra berdindu zuen, Alexander Dityatinek 1980an egindako marka berdinduta.
Michaelek irabazi dituen nazioarteko tituluen eta hautsitako errekor mundialen ondorioz, munduko igerilarik onena izendatu zuten 2003, 2004, 2006 eta 2007 urteetan eta Ameriketako Estatu Batuetako igerilaririk onena 2001, 2002, 2003, 2004, 2006 eta 2007 urteetan.
Phelps zortzi proba olinpikoetan parte hartzeko sailkatu da Beijingo 2008ko Olinpiar Jokoetan, eta Mark Spitzek duen Joko Olinpiar batean zazpi urrezko domina lortzearen errekorra hausten saiatzen ari da. 2008ko abuztuaren 11an, Phelpsek bi urrezko domina zituen jada, bietan munduko errekor berriak ezarriz.
2012ko Londresen jokaturiko Olinpiar Jokoetan dominarik gehien eskuratu dituen kirolaria izatera iritsi da, guztira 19 lorturik, Larisa Latynina gimnastak baino bat gehiago, hain zuzen ere.

## Erreferentziak

* ↑ (Ingelesez) «Michael Phelps» TVGuide.com (Noiz kontsultatua: 2021-02-15).
* ↑ (Gaztelaniaz) «Hitos de los Juegos Olímpicos de Londres 2012» ESPNdeportes.com 2012-08-12 (Noiz kontsultatua: 2021-02-15).
* ↑ «SwimNews.com - Craig Lord: Franklin Pips Phelps For Top Honour» www.swimnews.com (Noiz kontsultatua: 2021-02-15).

## Kanpo estekak

* (Ingelesez)(Txineraz) Michael Phelpsen webgune ofiziala
* Datuak: Q39562
* Multimedia: Michael Phelps / Q39562
# Michael Porter

Michael Eugene Porter (Ann Arbor, Michigan, 1947ko maiatzaren 23a - ) kudeaketa-aditu eta Harvard Business School izeneko negozio-eskola ospetsuan irakaslea da. Bere hasierako prestakuntza ingeniaritza arlokoa da, baina 1980ko hamarkadatik kudeaketa estrategikoan egindako ekarpenengatik da ezaguna, besteak beste Porteren bost indarren analisia, konkurrentzia giroaren tipologia bat ezartzen duena. Nazio eta eskualdeen lehiakortasunari buruzko ikerketa sakonak ere egin ditu.
* Datuak: Q272146
* Multimedia: Michael Porter / Q272146
# Michael Powell

Michael Powell (Bakesbourne, Ingalaterra, 1905eko irailaren 30a - 1990eko otsailaren 19a) ingeles antzezlea eta zinemagilea izan zen.

## Biografia

Argazkilari-, muntatzaile- eta gidoilari-lanetan aritu zen zuzendari hasi baino lehen. Film laburrak egin zituen 1931 eta 1938 bitartean, Estatu Batuetatik Europako merkatura zabaltzen ari ziren filmei aurre egiteko asmoz.
Bere lehen film luzeak, The Edge of The World (1937, Munduaren ertza), ametsen munduak eta gerra propagandak markatutako zinemagintzari eman zion bidea. Powellena da beldurrezko filmen aitzindaritzat hartzen den Peeping Tom (1960, Izuaren argazkilaria) filma ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q55234
* Multimedia: Michael Powell / Q55234
# Marketin-estrategia

Marketinaren bi alderdi daude: marketin estrategikoa eta merkatu operatiboa.
Marketin estrategikoa da enpresaren komunikazio- eta merkaturatze-ildo nagusiak definitzen eta biltzen dituen elementua, merkatuaren aukerak aprobetxatzeko.
Ondoren, marketin-taktikek (marketin operatiboa) jarraitu beharko dituzten helburuak eta bideak zehazten ditu, inbertsio eta ahalegin txikienarekin emaitza handiagoa lortzeko, eta enpresak komunikazio- eta salmenta-ekintzen hartzaile izateko aukeratutako merkatuaren aurrean duen posizionamendua definitzen du.
Marketin-estrategiaren barruan, honelako aktibitateak daude:
* Bezeroen beharrak (arazoak) eta egungo eta etorkizuneko nahiak ezagutzea.
* Kontsumitzaile eta preskriptore izan daitezkeenen taldeak identifikatzea, haien gustuei, lehentasunei edo merkatuko segmentuei dagokienez.
* Segmentu horien potentziala eta interesa baloratzea, kontuan hartuz haien bolumena, erosteko ahalmena, gaitasuna edo premiamendu maila, arazoa konpondu edo desioa kolokatu nahi denean.
* "Avatar" edo "buyer persona" definitu.
* Enpresaren lehiakortasun-abantailak kontuan hartuta, merkatu-aukeretara bideratzea, bilatzen diren posizionamendu-helburuak dituen aldizkako marketin-plan bat garatuz.
Merkatu operatiboa marketin-estrategia eta aldizkako plana praktikan jartzea da, marketin-mixaren aldagaien bidez: produktua, prezioa, sustapena eta salmenta- edo banaketa-puntua.
Marketin-estrategiak negozio-ereduari lotuta daude, eta merkatuko, banaketako eta markako egitura-faktoreak ezagutzen dituzte. Negozio-ereduaren tresnak, hala nola Business Life eredua, Santiago Restreporen eskutik; Fluid minds, Patrick St-en eskutik. eta Business model generation, Alexander Osterwalderren eskutik, eragiketa dinamikoak sortzen dituzte merkatuko erantzun estrategikoei eragiteko.
   "Berrikuntzak, enpresa-espirituak eta disrupzioak ez dute zerikusirik sormen-jenioarekin" ,
A. Osterwalderrek negozio-ereduen beharra azaltzen du.

## Ikus gainera

* 2.0 enpresa (negozio-eredua)
* Negozio-plana
* Marketina

## Erreferentziak

* ↑ Agencia Marketing Digital. .
* ↑ Un plan para el espíritu empresarial. 2021-09-10.
# Marketin 2.0

Marketin 2.0a marketinaren egokitze bat da gaur egungo web 2.0 filosofiara, termino honek Interneteko sareek marketinean eragin dituzten eraldaketei erreferentzi egiten die. Hartzailean zentratuta egon behar da eta kanpainaren igorlearen eta hartzailearen arteko elkarrekintza ematea ezinbestekoa da. Gainera, marketineko hiru printzipio bete behar ditu: transmititu nahi den edukia erakargarria izango da eta hartzaileak informazioa modu egokian jasotzeko moduko ingurunea beharrezkoa izango da, edukiak eta inguruneak hartzailearekin elkarrekintza mantenduko dute, eta azkenik, igortzen den kanpainak marketin 2.0-ko eduki guztiak bete beharko ditu.

## Kanpo estekak

* Datuak: Q788797
# Marketin esperientzial

Marketing esperientziala ideia ulertzeko marketin tradizionaletik abiatu behar dugu. Azken hau, bada bere kalitatea bezala produktuaren alderdietan, bere ezaugarrietan eta bere etekinetan zentratzen da. Aldiz, lehena berezko bezeroarengan eta honek merkaturatzean eta produktuko edo zerbitzuko erabileran zehar lortzen dituen esperientzietan. Beraz, gakoa dago bezero batek aukeratzen duela produktu bat erostea baino lehen, eta bere kontsumoan zehar eskaintzen dion bizipenetan oinarritzen da.
Beraz,honela definitu genezake“produktu bateko eskaintzaren balioaren kudeaketa edo zerbitzua bizipen emozional komunikazioa eta kontsumoa erabiltzailearentzako atsegingarriko eta markarako egokien bidez” bezala.
Max Lenderman-ek, Experiential Marketing Association Nazioartekoaren fundatzailea da (IXMA) eta marketin esperientzialaren zelai profesionalean kontuan hartutako aitzindarien bat, marketin esperientzialaren metodologia proposatzen du bere lanean: 5 puntu hauek seinalatzen ditu:
1. Marketin esperientzialaren kanpainek etekin adierazgarria ekarri behar dute kontsumitzailearentzat.
2. Marketin esperientziala komunikatzen da marketineko profesionalaren eta kontsumitzailearen arteko elkarrizketa pertsonalean.
3. Jendea era gogoangarrian nahasten oinarritzen da.
4. Marketin esperientziala kontsumitzaile indibidualari botere gehiago emango dio eta ebanjelizazioa askatuko du kale-oinera.
5. Arrakastaren edo etorkizunaren marken porrotaren gakoa izango da.
# Marketin berde

Marketin berdea ingurugiroarekin arduratsuak diren produktuei zuzendutako marketina da. Modu honetan marketin berdeak ekintza ugari barneratzen ditu, hala nola, produktuen eraldaketak, ontziratze jasangarrien prozesuetan aldaketak, baita publizitatean aldaketak ere. Hala ere, marketin berdea definitzea ez da erraza, izan ere, kontraesanak egoten dira termino hau definitzerako garaian, honen adibide izan daitezke sozial eta ingurumen definizioen existentzia. Ingurumen marketina eta marketin ekologikoa erabiltzen diren beste termino oso antzekoak dira.

## Kanpo estekak

* Datuak: Q384793
* Multimedia: Green marketing / Q384793
# Marketin biral

Marketin birala produktu, zerbitzu, ideia edo mezu bat sare sozialak erabiliz zabaltzeko jarduera eta fenomenoari deritzo, ahotik ahora zurrumurruak edo birus informatikoak hedatzen diren moduan. Interneten garapenarekin batera, hainbat izan dira marketin biraleko fenomenoak; adibidez, Gmail posta elektronikoaren zerbitzuaren garapena eta nagusitasuna Gmail iadanik erabiltzen zuten erabiltzaileen eskutik gertatu zen, Gmail zerbitzua erabiltzen ez zuten erabiltzaileei Gmail erabiltzaileen mezuak heltzen zitzaizkionean. Fenomoenoa ohikoa da Youtuben ere, asko ikusten diren bideoen bisita kopuru handiak ikusleen ahoz ahoko gomendioengatik gertatzen baitira sarri.

## Kanpaina biral motak

* Pasa ezazu: Mezua beste erabiltzaileei pasatzera animatzen dute. Ohikoenak mezu kateak dira, bukaeran birbidaltzeko eskaera izaten dutenak. Eraginkorrenak umorezko bideo motzak dira, jendeak bere kasa birbidaltzen ditu eta. Mota hauetako kanpaina asko telebista iragarki gisa hasten dira, eta ahotik ahora hedatzen dira internet bidez. Era honetan mezua jasotzen duten pertsonen kopurua askoz ere handiagoa izan ohi da jatorriko eran ikusi zutenekin alderatuz.
* Biral-pizgarrria: mezua birbidaltzeagatik edota norbaiten posta helbidea emateagatik ordainsari bat eskaintzen da. Bidalketa helbideak handitzeko era bat da.
* Ezkutuko Marketina: Web orrialde, jarduera, albiste erakargarri edo ezohiko bat bezala aurkezten da, pasa ezazu edo esteka argirik gabe. Ezkutuko marketinean ez da berehala sumatzen marketin-kanpaina bat egiten ari denik. "Aztarnak" agertzen dira jendeak "misterioa" ikertzera bultzatzeko (adibidez, grafitiak agertzen dira hiri ezberdinetan gako hitzekin).
* Jarraitzaileen taldea: Abeslari, aktore edo kirolarien jarraitzaileen fenomenoa enpresa edo produktu batean ematen da. Estrategia honetan erabiltzaile batek enpresa/produktu baten sustapen ezberdinak komentatzeko eta jarraitzeko hainbat euskarri sortzen ditu (web orrialdea, interneteko foroa, mikroblogging kanala, eta abar). Era honetan informazioa enpresak sortu ordez erabiltzaileek sortu duten irudia transmititu nahi da.
* Zurrumurru-marketina: egokia edo gustu onaren mugan dauden iragarki, albiste edo mezuak dira. Honen eztabaidak zurrumurru eta ahoz ahoko bidez publizitatea sortzen du. Adibidez, pelikula baten merkaturatzea baino lehen, Hollywood-eko zine izar batzuk ezkondu, dibortziatu edo atxilotuak izaten dira, hau da, beraiengana atentzioa bideratzen duten zerbait jazotzen zaie. Honen ustezko adibide bat Tom Cruise eta Katie Holmes-en arteko erromantze eztabaidagaria izango litzateke, biek pelikula bukatu baino lehenago zabaldurikoa.

## Kanpo estekak

* ↑ Washington Post-eko artikulua, ingelesez
* Datuak: Q204255
# Marketin holistiko

Marketin holistiko, nonahiko marketina edo 360° marketina (ingelesez: 360-degree marketing) eta marketin holistikoa izenez ere ezaguna— marketinaren orientazio berezi bat da, non kanpaina bakar batean target delakoarengana —helburu den talde edo segmentuarengana— iristen diren kanal guztiak baliatzen diren: telefonoa, SMS mezuak, posta elektronikoa, sare sozialak eta abar.

## Kanpo estekak

* Datuak: Q5999565
# Marketin korporatibo

Marketin korporatiboa organizazio baten barnean marketin estrategiak ezartzean datzan marketinaren disziplina bat da non enpresako kolaboratzaileak fideltzea eta hauen produktibitatea handitzea bilatzen den.
Sarrera
Sozietate baten eta sistema ekonomiko global baten bazkide bezala, enpresa bat ez da entitate isolatu bat, orain inoiz baino gutxiago. Dinamika propioaz eta barneko konplexutasunaz aparte, bere ingurunearekin erlazio sakonak ditu, non normalean aparteko dinamikotasun eta konplexutasuna dituen.
Konpetentzia handiak, merkatuko aldaketak, teknologian eta kokapenean aurrerapenak, beste faktore batzuen artean, aurrekaririk gabeko ingurune bat moldatzen dute. Enpresa batek arrakasta izan dezake gaur eta bihar desagertu.

## Kanpo estekak

* Datuak: Q5999573
# Marketin nahasketa

Marketin mix (ingelesez: marketing mix) —nahasketa komertziala eta mix komertziala izenez ere ezaguna— enpresaren helburuak betetzearren marketineko arduradunak erabiltzen dituen tresna edo aldagaiak dira. Marketin estrategiak dira, edo marketin ahaleginak, eta marketin planean (plan operatiboa) barneratu behar dira. Enpresak estrategia hori erabili ohi du bezero gehiago lortu nahi duenean.

## Jatorria

Marketin mix kontzeptua Neil Borden-ek garatu zuen 1950. urtean, honek 12 elementu zerrendatu zituen, marketin arduradunen zeregin eta kezkak jasotzen zituena. Zerrenda hau laburtua izan zen lau elementu klasikoetan edo 4 P-ak:
* Product= Produktua: ezaugarriak, kalitatea, aukera, marka izena, ontzia/enbalajea eta zerbitzuak besteak beste.
* Place= Banaketa: kanalak, estaldura, kokagunea eta logistika.
* Promotion= Komunikazioa: publizitatea, salmenta pertsonala, salmenta sustapena eta harreman publikoak.
* Price= Prezioa: prezio zerrenda, deskontuak eta ordaintzeko baldintzak.
Lau aldagai hauen artean koherentzia egotea beharrezkoa da.
Lau atal hauek nahitaezkoak dira marketing plan bat gauzatzeko. Lehenik eta behin, salduko den produktua landu eta tratatuko da, ondoren produktuaren arabera, zein tokitara banatuko den erabakiko da. Salduko den toki horietan, zer nolako komunikazioa izango duen ere garrantzitsua da. Ondorioz, gure produktuaren inguruan salduko diren produktuen komunikazioak eta prezioak begiratu beharko dira, prezio erakargarri bat jarri ahal izateko. Aipatzekoa da, gure produktua ezaguna baldin bada edo merkatuan arrakasta handia baldin badu, nahiz eta beste produktuek baino prezio altuagoa izan, erraz salduko dela.

## Kanpo estekak

* Datuak: Q193959
* Multimedia: Marketing-Mix / Q193959
# Michel Crauste

Michel Crauste (Saint-Laurent-de-Gosse, 1934ko uztailaren 6a - Paue, 2019ko maiatzaren 2a) frantziar errugbi jokalaria izan zen. Racing Club de France eta FC Lourdes taldeetan jolastu zen. Racingekin 1959ko txapelketa eta Lourdesekin 1960tako eta 1968tako txapelketak irabazi zituen. Frantziako errugbi selekzioa 63 aldiz jolastu zen. Lehen frantses errugbilaria izan zen hiru entsegu partida batean markatzen.
* Datuak: Q630724
* Multimedia: Michel Crauste / Q630724
# Michel Crozier

Michel Crozier (Sainte-Menehould, Marne, Frantzia, 1922ko azaroaren 6a - Paris, 2013ko maiatzaren 24a) soziologo frantsesa eta erakundeen soziologiaren alorrean analisi estrategikoaren sortzaile nagusia izan zen. 1999tik, Zientzia moral eta politikoen akademiako kide izan zen.
HEC Parisen graduatu zen.

## Lan nagusienak

* Mouvements ouvriers et socialistes, chronologie et bibliographie (1750-1918) (Édouard Dolléans-ekin), éd. Ouvrières, 1949
* Usines et syndicats d'Amérique, éd. Ouvrières, 1951
* Petits fonctionnaires au travail, Paris, éd. du CNRS, 1956
* De la Bureaucratie comme système d'organisation, Archives européennes de sociologie, bol. 2, 18-52. or.
* Le Phénomène bureaucratique, Paris, Le Seuil, 1963, coll. Points et Essais
* Pouvoir et organisation, Archives européennes de sociologie, bol. 5, 1. zbk, 52-64. or.
* Le Monde des employés de bureau, 1965
* La Société bloquée, Paris, Le Seuil, 1971
* Sentiments, organisation et systèmes, Revue française de sociologie, 12. zbk, 141-154 or.
* Où va l'administration française ?, Friedberg E., Grémion C. eta hainbatekin, Paris, éd. d'Organisation.
* The Crisis of Democracy, New York University Press, 1975 (Samuel P. Huntington eta Joji Watanukirekin)
* L'Acteur et le Système (Erhard Friedberg-ekin batera), Paris, Le Seuil, 1977
* On ne change pas la société par décret, Paris, Fayard, 1979
* 180 Le Mal américain, Paris, Fayard, 1980
* État moderne, État modeste. Stratégies pour un autre changement, Paris, Fayard, 1986
* L'Entreprise à l'écoute, Paris, Interéditions, 1989
* La Crise de l'intelligence, Paris, Interéditions, 1995
* À quoi sert la sociologie des organisations ?, Paris, Arslan, 2000
* Ma belle époque : mémoires [1], 1947-1969, Paris, Fayard, 2002
* Quand la France s'ouvrira, Tilliette B.rekin, Fayard, Paris 2002
* À contre-courant : mémoires [2], 1969-2000, Paris, Fayard, 2004
* Nouveau regard sur la société française, Paris, Odile Jacob, 2007

## Erreferentziak

* ↑ (Frantsesez) Bertrand Le Gendre. Mort du sociologue Michel Crozier. Le Monde 2013/5/25.
* ↑ Les grandes figures du management : Michel Crozier, le père de l’analyse stratégique

## Kanpo estekak

* (Frantsesez) Lagunek Michel Crozier-i eskainitako web orria: http://www.michel-crozier.org/home/home/
* Datuak: Q1387640